স্মিথের দ্রুতলয়ে ব্যাটিংয়ের মাধুর্য বোঝাতে উসমান খাজার ইনিংসকে টেনে আনা যায়। ৩ নম্বরে ব্যাটিংয়ে নেমে ১২২ বলে ফিফটি করে পরের বলেই আউট হন তিনি। তার আগে ওপেনিং জুটিতে অস্ট্রেলিয়াকে বেশিক্ষণ টানতে পারেননি ডেভিড ওয়ার্নার ও ক্যামেরন ব্যানক্রফট। দলীয় ৫৫ রানের মধ্যে আউট হন দুই ওপেনার। তৃতীয় উইকেটে স্মিথ-খাজার ২০৩ বলে ১২৪ রানের জুটিতে ঘুরে দাঁড়ায় অস্ট্রেলিয়া। এর মধ্যে খাজা ধৈর্যের প্রতিমূর্তি হলে স্মিথ যেন ঠিক তার বিপরীত—তৃতীয় উইকেটে খাজার অবদান ১১০ বলে ৪৪ রান এবং স্মিথের অবদান ৯৩ বলে ৭৯!